Sagunt continua el cicle de cinema grecollatí amb la pel·lícula 'Medea'
26 de gener 2023

La delegació de Cultura de l’Ajuntament de Sagunt continua amb el cicle de cinema grecollatí amb la pel·lícula _Medea_ (1969), dirigida per Pier Paolo Pasolini. La projecció del llargmetratge dramàtic tindrà lloc este diumenge, 27 de gener, a les 19 h en el Centre Cultural Mario Monreal de Sagunt.

_Medea_ està basada en l'antic mite de Medea. Filmada a les esglésies paleocristianes del Museu a l'Aire Libre de Göreme, Pisa i la Ciutadella d'Alep, i està protagonitzada per la cantant d'òpera Maria Callas en el seu únic paper cinematogràfic.

La sinopsi d’esta pel·lícula és una adaptació de la tragèdia grega d'Eurípides en la qual Pasolini mostra la tràgica confrontació entre dos caràcters: el irracional de Medea, i el racional de Jàson.

Va suposar l'única incursió al cinema de la gran diva de l'òpera Maria Callas. La "Medea" de Pasolini és una mescla de crueltat i innocència, de barbàrie i sentit del sublim, del món arcaic dominat per les emocions davant un món modern regit per la racionalitat. En esta versió de _Medea_, els versos d'Eurípides són salvatgement tallats i la pertorbació de l'ordre dels protagonistes canvia fins a deixar a Jàson com un secundari, només útil per a narrar la vertadera història, la història d'una dona embogida pels seus sentiments. Una història personal que defuig la tragèdia com a camí narratiu i en canvi utilitza els somnis com a element essencial per a aconseguir entendre la complicada i turmentada psicologia d'esta figura de la mitologia clàssica.

La duració de la pel·lícula és de 110 minuts, i l’accés a la projecció és gratuït, fins a completar l’aforament de la sala. Esta activitat està organitzada pel departament de Cultura de l’Ajuntament de Sagunt.

![](/media/cxxhh4cf/m-cartel-medea.jpg?width=589.3333333333334&height=850)

*   [](http://www.facebook.com/sharer.php?u=https://aytosagunto.es/va/actualitat/sagunt-continua-el-cicle-de-cinema-grecollatí-amb-la-pel-lícula-medea/ "Facebook")
*   [](http://twitter.com/share?url=https://aytosagunto.es/va/actualitat/sagunt-continua-el-cicle-de-cinema-grecollatí-amb-la-pel-lícula-medea/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-continua-el-cicle-de-cinema-grecollatí-amb-la-pel-lícula-medea/ "Linked In")
*   [](mailto:?body=https://aytosagunto.es/va/actualitat/sagunt-continua-el-cicle-de-cinema-grecollatí-amb-la-pel-lícula-medea/)